EkBass/fiwiki-20250220-pages-articles huggingface dataset:
Don A. Adams

Don Alden Adams (16. tammikuuta 1925 – 30. joulukuuta 2019) oli Vartiotorniseuran presidentti vuosina 2000–2014. Hän johti Jehovan todistajien työstä vastaavaa järjestöä, mutta edeltäjiensä tapaan Adamsilla ei ollut vastuuta Jehovan todistajien hengellisestä johtamisesta ja opetuksesta, vaan ainoastaan hallinnosta ja taloudesta. Hän ei myöskään kuulunut Jehovan todistajien hallintoelimeen. == Elämä == Adams syntyi monilapsiseen perheeseen Illinoisissa. Hänen perheensä kuului alun alkaen episkopaaliseen kirkkoon. Adamsin ollessa lapsi hänen äitinsä kuitenkin kiinnostui Jehovan todistajien opetuksesta, ja vähitellen lapsetkin tulivat mukaan toimintaan. Sen sijaan hänen isänsä ei alussa osoittanut kiinnostusta. Adamsista tuli teini-ikäisenä kokoaikainen tienraivaaja, ja hänet vapautettiin asepalveluksesta. Sen sijaan erästä hänen nuoremmista veljistään ei vapautettu, mikä sai perheen lakimiesisän nostamaan kanteen viranomaisia vastaan. Tämän jälkeen hän auttoi myös muita Jehovan todistaja -nuorukaisia samoissa asioissa. Tutustuttuaan heihin paremmin perheen isäkin alkoi osoittaa kiinnostusta. Hänet kastettiin muutama vuosi tämän jälkeen. Don Adams kutsuttiin yhdessä kahden veljensä kanssa Betel-palvelukseen Brooklyniin, New Yorkiin. Seuraavina vuosina hän toimi erilaisissa tehtävissä Jehovan todistajien päämajassa. Hän toimi esimerkiksi presidentti Nathan Homer Knorrin sihteerinä ja kansainvälisestä lähetystyöstä vastaavana henkilönä. Vuoden 2000 loppupuolella Adams kutsuttiin Vartiotorniseuran johtoon Milton G. Henschelin erottua tehtävästä osana Jehovan todistajien suurta organisaatiomuutosta. Siinä Vartiotorniseuran johtokunta erotettiin hallintoelimestä ja jälkimmäisestä tehtiin vain hengellisestä opetuksesta ja johtamisesta vastuullinen elin. Adams astui uuteen virkaansa 7. lokakuuta 2000. Vuonna 2014 hänen seuraajakseen tuli Robert Ciranko. ==Lähteet== Luokka:Jehovan todistajien johtajat Luokka:Yhdysvaltalaiset uskonnolliset johtajat Luokka:Vuonna 1925 syntyneet Luokka:Vuonna 2019 kuolleet
Heikki Sorsa

Heikki Sorsa (s. 10. helmikuuta 1982 Helsinki) on suomalainen lumilautailija. ==Tietoa== Hän aloitti lumilautailun vuonna 1993 ja lajissa kilpailemisen vuonna 1996. Heikki opiskeli Pohjois-Haagan yhteiskoulussa (PHYK) liikuntalinjalla. Hänen ensimmäinen kilpailunsa oli Suomi Cupin kilpailu, jossa hän sijoittui toiseksi. Sorsa valittiin vuosina 2001 ja 2002 vuoden suomalaiseksi lumilautailijaksi. ==Olympialaiset== Salt Lake Cityn talviolympialaisissa 2002 Sorsa voitti lumikourun karsintakilpailun, mutta jäi kuitenkin finaalissa seitsemännelle sijalle. Sorsa muistetaan myös siitä, että hän nautti olympiakylän McDonald'sissa 44 hampurilaista. Myöhemmin hänestä tuli McDonaldsin mainostaja. Heikki Sorsasta on myös tehty dokumenttisarja nimeltään The Sorsa project. Sarjaa näytti MTV3-kanava vuonna 2006–2007. Heikki Sorsa on myös yksi White Moment -tuotemerkin perustajista. Aktiiviaikanaan Sorsan tavaramerkki oli korkea irokeesi. ==Televisio- ohjelmat== Sorsa on esiintynyt uransa aikana suomalaisissa televisio- ohjelmissa. ===Selviytyjät=== Sorsa oli yksi Selviytyjät Suomi -ohjelman kuudennen kauden kilpailijoista. ===Erikoisjoukot=== Sorsa osallistui keväällä 2022 Nelosen ja Ruutu-suoratoistopalvelun tosi-tv-ohjelmaan Erikoisjoukot. Hän joutui jättämään ohjelman kesken vanhan urheiluvamman kipeyttäneen polven takia. ===Petolliset=== Sorsa osallistui Petolliset-sarjan ensimmäiselle kaudelle vuonna 2023. https://www.mtvuutiset.fi/artikkeli/tassa-ovat- petolliset-sarjan-kisaajat/8744680Hän kuului kyseisen kauden voittajakaksikkoon yhdessä Sita Salmisen kanssa. == Lähteet == * Heikki Sorsa FIS:n tietokannassa === Viitteet === Luokka:Suomalaiset lumilautailijat Luokka:Vuonna 1982 syntyneet Luokka:Elävät henkilöt
Jesús Puras

Jesús Puras Vidal de la Peña (s. 16. maaliskuuta 1963 Santander, Kantabria, Espanja) on espanjalainen entinen ralliautoilija. Hän aloitti ralliautoilun 1982 ja ensimmäisen MM-rallinsa hän ajoi 1991. Pitkän uransa aikana hän ajoi 37 MM-rallia ja saavutti 32 pistettä. Ainoan MM-rallivoittonsa hän saavutti Korsikalla 2001.https://www.ewrc-results.com/profile/1400-jesus-puras/1 1994 Puras voitti Tuotantoautojen (eli N-ryhmän) FIA Cupin. == Lähteet == == Aiheesta muualla == * Rally Paradise: Jesus Puras * Juwra: Jesus Puras Luokka:Espanjalaiset ralliautoilijat Luokka:Vuonna 1963 syntyneet Luokka:Elävät henkilöt
Xavier Pons

Xavier Pons, tunnettu myös lempinimellä Xevi (s. 21. tammikuuta 1980, Vic) on katalonialainen rallikuljettaja. Hän ajoi ensin moottoripyöriä, mutta siirtyi vuonna 2002 ralliautoihin. Ensimmäisen MM-rallinsa hän ajoi kaudella 2003. == Ura == === MM-rallikausi 2006 === Kaudeksi 2006 Pons teki koko sarjan kattavan sopimuksen Kronos Racing -tallin kanssa. Saksan MM-ralliin tultaessa Kronos nosti Daniel Sordon ajamaan merkkimestaruuspisteitä tallille Ponsin sijaan. Pons onnistui ajamaan Turkissa neljänneksi ja jätti taakseen Sébastien Loebin korvanneen Colin McRaen ja Sordon. Tämä vakuutti tallin ja Pons nimettiin Australiaan ajamaan merkkipisteistä loukkaantuneen Loebin tilalle. Australian ja Uuden Seelannin ralleissa Pons osoitti vauhtinsa parantuneen soralla ja ajoi Australiassa ja Uudessa Seelannissa neljänneksi. Uudessa Seelannissa Pons taisteli Manfred Stohlin ja Daniel Sordon kanssa kolmannesta sijasta. Pons ajoi kaksi pohja-aikaa päätöspäivänä. Kauden viimeisessä rallissa Walesissa Pons ajoi viidenneksi, mutta ilmoitti myöhemmin jäävänsä pois kauden 2007 MM sarjasta, koska kilpailukykyistä autoa ei ollut saatavissa. === MM-rallikausi 2007 === Juuri ennen kauden alkua tuli tieto, että Pons sai rahoituksen kuntoon ja ajaa muutamia MM-ralleja vuoden 2005 Mitsubishi Lancer WRC autolla. Kauden avauksessa Pons jäi pisteittä auton vaihteiston petettyä. Ruotsissa Pons ajoi ulos ja jäi pisteittä. Ennen Suomen MM rallia Pons teki sopimuksen Subarun kanssa kauden 2007 lopuista ralleista. Sopimukseen sisältyy myös kausi 2008 ja optio kaudesta 2009. Suomen MM-rallissa Pons ajoi kuudenneksi. ===Välivuosia MM-sarjasta=== Alkuperäisestä suunnitelmasta huolimatta Pons ei ajanut täyttä kautta kaudella 2008 ja tämän ura tuntui katkeavan ainakin väliaikaisesti. Pons ajoi muutaman MM-rallin kaudella 2008 yksityistallissa, mutta ei onnistunut vakiinnuttamaan paikkaansa huipulla. Vuonna 2009 Pons ja Daniel Sola muodostivat Espanjan joukkueen Rally of the Nations kisassa ja voittivat kisan kahden päivän yhteistuloksen perusteella. ===Paluu MM- sarjaan=== Marraskuussa 2009 ilmoitettiin, että Pons kilpailee MM-sarjassa kaudella 2010 Fordin uudella Fiesta S2000 -autolla ainakin muutamassa kilpailussa.MTV3.fi - Pons palaa rallin MM-sarjaan Viitattu 29.2009 Paluun jälkeen Pons voitti ensimmäisen Super 2000 -luokan kilpailunsa Meksikon MM- rallissa.World Rally Championship - News - S-WRC: Pons steals class win on his Fiesta S2000 debut Viitattu 8.3.2010 Pons jatkoi hyvää menestystään voittamalla myös kauden toisen S2000 kisan Jordaniassa.World Rally Championship - News - S-WRC wrap: Purposeful Pons wins again in the Super 2000 category Viitattu 4.4.2010 Pons voitti lopulta Super 2000 -luokan SWRC-sarjan mestaruuden.World Rally Championship - News - S-WRC wrap: Win for Mikkelsen but Pons takes the title Viitattu 14.11.2010 ==Lähteet== == Aiheesta muualla == *Viralliset sivut * Rally Paradise - Xavier Pons * RallyBase - Xavier Pons * Ponsin tulokset * eWRC-sivustolla Luokka:Espanjalaiset ralliautoilijat Luokka:Vuonna 1980 syntyneet Luokka:Elävät henkilöt
Kanadan provinssi

Kanadan provinssi (, ) oli brittiläinen siirtokunta Pohjois-Amerikassa, joka perustettiin 23. heinäkuuta 1840 hyväksytyllä säädöksellä ja astui voimaan 10. helmikuuta 1841. Säädöksellä lakkautettiin Ylä- ja Ala-Kanadan lakia säätävät elimet ja perustettiin samalla poliittinen entiteetti Kanadan provinssi. Säädöksellä entisestä Ala-Kanadasta tuli Itä-Kanada ja Ylä-Kanadasta Länsi- Kanada. Kanadan provinssin ensimmäinen pääkaupunki oli Kingston. Vuoden 1843 jälkeen pääkaupungiksi tuli Montreal ja sittemmin vuorotellen Toronto ja Québec. Vuonna 1866 Kanadan provinssin parlamentin viimeinen istunto pidettiin Ottawassa, jossa parlamenttirakennukset rakennettiin vuonna 1865. Yksi liiton päätarkoituksista oli saada kanadanranskalaiset omaksumaan brittiläinen kulttuuri, mutta siinä epäonnistuttiin. Koska sekä Itä- että Länsi-Kanadalla oli 42 edustajanpaikkaa provinssin lakia säätävässä elimessä, englantilaiset ja ranskalaiset päätyivät päätöksissä umpikujaan. Aluksi enemmistönä olleet ranskalaiset vaativat edustajanpaikkojen suhteuttamista väkilukuun, mutta englantilaiset vastustivat sitä. Kun englantilaisten määrä kasvoi maahanmuuton vuoksi ja ohitti ranskalaisten määrän, vaativat englantilaiset samanlaista väkilukuun suhteuttamista. Lainsäädännöllinen umpikuja synnytti lopulta liikkeen, joka kannatti valtioliittoa. Kanadan valtioliitto perustettiin vuonna 1867. Kanadan provinssi lakkautettiin, kun valtioliitto perustettiin ja se liittyi New Brunswickin ja Nova Scotian kanssa yhdeksi liittovaltioksi. Kanadan provinssi jaettiin Ontarion englanninkieliseksi ja Québecin ranskankieliseksi provinssiksi. == Aiheesta muualla == * Luomispäivämäärä * Statistics of Canada Luokka:Kanadan historia Luokka:Québec Luokka:Ontario Luokka:Brittiläinen Pohjois-Amerikka
Yrjö Blomstedt

Yrjö Blomstedt voi tarkoittaa seuraavia henkilöitä: *Yrjö Blomstedt (1871–1912), arkkitehti *Yrjö Blomstedt (1926–1994), historioitsija.
Gay and Lesbian Kingdom of the Coral Sea Islands

Gay & Lesbian Kingdom of the Coral Sea Islands''' Lippu Motto: tba Kansallislaulu: I am what I am Valtiotyyppi: Mikrovaltio Sijainti: Korallimeren saaret Vaadittu alue: Korallimeren saarten alue Kansalaisuus: homot ja lesbot Itsenäisyysjulistus: 14. kesäkuuta 2004 Hallitsija: Keisari Dale I (Dale Parker Anderson) Hallitusmuoto: perustuslaillinen monarkia Kieli: englanti Valuutta: Euro Gay and Lesbian Kingdom of the Coral Sea Islands () on homo- ja lesboaktivistien perustama mikrovaltio Korallimeren saarilla kaakkoisessa Queenslandissä Australiassa. ==Historia== 14\. kesäkuuta 2004 ryhmä australialaisia homo- ja lesboaktivisteja vaati omakseen Australialle kuuluvaa ryhmää Korallimeren saaria. He pystyttivät sinne sateenkaarilipun ja julistivat alueen eronneen Australiasta. Eräs ryhmän jäsenistä, Dale Parker Anderson (syntynyt 1965), julistettiin Homojen ja lesbojen kuningaskunnan hallitsijaksi nimellä Dale I. Valtion perustamisen kerrottiin olevan protesti sille, että Australian parlamentti oli kieltäytynyt hyväksymästä samaa sukupuolta olevien parien avioliittoa. Vuodesta 2005 australialaisten julistama kuningaskunta on ajautunut kiistoihin muiden homojen ja lesbojen itsemääräämisoikeutta ajavien ryhmien kanssa. Tällaisia ovat amerikkalaiset Gay and Lesbian Commonwealth Kingdom, jota johtaa Jaix Broox, ja Unified Gay Tribe, jota johtavat Bill Freeman ja Enrique Pérez, sekä alkuperältään saksalainen, Victor Zimmermannin johtama Gay Homeland Foundation. Koska yksikään kilpailevista ryhmistä ei ole vaatinut omakseen Homojen ja lesbojen kuningaskunnan Korallimeren saaria, kyse lienee lähinnä siitä, kuka on homojen ja lesbojen vapautusliikkeen "legitiimi" edustaja. Yksikään valtio ei ole tunnustanut Homojen ja lesbojen kuningaskunnan itsenäisyyttä. Alueelle ei liioin ole syntynyt asutusta, koska saarilla ei ole juomakelpoista vettä eikä myöskään ruokaa. Kuningaskunnan omakseen vaatimat Korallimeren saaret ovat siis edelleen asumattomia. ==Aiheesta muualla== * Kuningaskunnan virallinen kotisivu * Gay and Lesbian Commonwealth Kingdomin virallinen kotisivu * Gay Homeland Foundation virallinen kotisivu * Unified Gay Triben virallinen kotisivu Luokka:Homoseksuaalisuus ja yhteiskunta Luokka:Ihmisoikeudet Luokka:Mikrovaltiot
Darth Nihilus

Darth Nihilus on tunnettu voimakkaana sith-lordina. Hän pukeutui punavalkoiseen naamioon ja pitkään mustaan kaapuun. Nihilus esiintyy Star Wars: Knights of the Old Republic 2 -pelissä. Darth Nihilus oli sithin musta lordi (3959–3950 ennen Yavinin taistelua). Nihiluksen nuoruudesta ei tiedetä paljoakaan, mutta jotkut uskovat, että hän olisi ollut Alec, jediritari vanhasta tasavallasta. Nihilus oli varmasti selviytyjä mandalorialais-sotien viimeisestä taistelusta Malachor V:llä. Langennut jedi nimeltä Kreia (sithinä Darth Traya) otti hänet oppipojakseen. Nihiluksen taidot kehittyivät, ja hän erikoistui tekniikkaan, jota kutsutaan "Näläksi". Tekniikan hallitsija pystyi imemään elämän pois toiselta olennolta ja parantamaan sillä itsensä. Myös keisari Palpatine ja Exar Kun käyttivät tätä tekniikkaa. Nihiluksen himotessa yhä enemmän "ruokaa", hänen "nälkänsä" sai yliotteen hänestä, ja Nihilus unohti pian täysin fyysisen olemuksensa. Noin vuonna 3956, ennen Yavinin taistelua, Nihiluksesta oli tullut niin voimakas, että yksi olento ei riittänyt hänelle: hän siirtyi Katarr-planeetan ilmakehään ja imi kaiken elämän koko planeetalta lukuun ottamatta nuorta miralukaa nimeltään Visas Marr. Nihilus otti Visaksen orjakseen. Myöhemmin pakolaisjedi surmaa Nihiluksen tämän aluksella. ==Aiheesta muualla== *Darth Nihilus Jedipediassa Nihilus, Darth en:List of Star Wars characters#N es:Anexo:Personajes de Star Wars: Caballeros de la Antigua República#Darth Nihilus fr:Personnages de Star Wars: Knights of the Old Republic II - The Sith Lords#Dark Nihilus
Tapion väki

Tapion väki tarkoittaa metsänjumala Tapion alaisuudessa toimivia metsän henkiä ja haltijaolentoja suomalaisessa kansanperinteessä. Väki merkitsee myös pelottavaa taikavoimaa, jota oli metsässä. Tapion väeksi luokiteltiin sekä metsän suurimahtiseksi koetut petoeläimet että kansanuskoon liitetyt mielikuvitusolennot, kuten peikot ja maahiset, mutta ennen kaikkea metsästäjän pyyntionneen keskeisesti liittyvät henkiolennot. Tapion väen ajateltiin asuvan metsän syvimmissä loukoissa, sysimetsän pimeydessä, jota kutsuttiin Tapiolaksi. ==Katso myös== *Metsän väki Luokka:Suomalaiset jumalat ja taruolennot
Suomen kristillinen yhteiskoulu

Suomen kristillinen yhteiskoulu eli SKYK (ent. Toivonlinnan yhteiskoulu) on Suomen Adventtikirkon ylläpitämä kristillinen koulu. Se sijaitsee Kaarinassa entisen Piikkiön kunnan alueella Varsinais-Suomessa meren rannalla. Toivonlinnassa toimii kristillisten mallien mukaan, esikoulu, alakoulu, yläkoulu ja lukio. Kyseessä on koko Suomen ainoa lukio-opetusta antava kristillinen koulu. Syksyllä 2015 toimintansa aloitti lukioon valmistava koulutus (LuVa) maahanmuuttajille. Lisäksi Toivonlinnassa sijaitsee asuntola, joka on tarkoitettu yläkoululaisille ja lukiolaisille. Suomen kristillisellä yhteiskoululla on useita sisarkouluja ympäri Eurooppaa muun muassa Ruotsissa, Norjassa, Ranskassa ja Englannissa. ==Historia== Koulu on alun perin perustettu vuonna 1932 Toivonlinnan lähetysopistoksi. Välillä koulun nimi oli Toivonlinnan kristillinen opisto. Vuosina 1946–1961 koulun rehtorina toimi biokemisti Henning Karström, joka oli ennen sotia ollut A. I. Virtasen läheisin työtoveri tämän Nobelin palkintoon johtaneissa rehututkimuksissa. Vuonna 1960 opisto sai oikeuden antaa keskikoulun päästötodistuksia ja aloittaa lukio-opetuksen. Tämä johti koulun nimen muuttamiseen Toivonlinnan yhteiskouluksi. Ensimmäiset ylioppilaat valmistuivat vuonna 1963. ==Nykyisyys== Vuonna 2006 nimi muutettiin Suomen kristilliseksi yhteiskouluksi (lyhennettynä SKYK). Vuonna 2006 Toivonlinnan kuoro julkaisi kaksi levyä, hengellisen Nousee laulu taivaaseen ja jouluisen Nyt on taas juhlan aika. Koulussa opiskelee noin n. 200 oppilasta. ==Lähteet== ==Aiheesta muualla== *Suomen kristillisen yhteiskoulun kotisivut Luokka:Suomen lukiot Luokka:Piikkiö Luokka:Kaarinan oppilaitokset Luokka:Suomen kristilliset peruskoulut Luokka:Adventismi Suomessa
Australopithecus garhi

Australopithecus garhi oli muinainen ihmisapinalaji, josta todisteita löysivät ensimmäisenä etiopialainen paleontologi Berhane Asfaw ja yhdysvaltalainen tutkija Tim White Etiopiasta vuonna 1996. Lajin jäänteiden on ajateltu olevan merkittävä linkki suvun Australopithecus ja ihmissuvun Homo välissä, mutta tutkijat ovat erimielisiä siitä onko A. garhi vain ihmisten esi-isien kanssa kilpaillut laji ja edistynein suvustaan. Lajin fossiilit on ajoitettu 2,0–3,0 miljoonaa vuotta vanhoiksi. Garhi on paikallista kieltä ja tarkoittaa "yllätystä"Lasse Berg, Gryning över Kalahari, Ordfront 2007 sivu 96. == Löydöt == A. garhin fossiileissa, esimerkiksi BOU-VP-12/130:ssa, on samanlaisia piirteitä kuin lajeilla Australopithecus afarensis ja Australopithecus africanus. Lajin aivokapasiteetti on noin 450 kuutiosenttimetriä, kuten muillakin Australopithecus-lajeilla. Lajin väli- ja takahampaissa on joitakin samoja piirteitä kuin lajilla Paranthropus boisei, ja ne ovat suurempia kuin muiden sukunsa lajien vastaavat hampaat, halkaisijaltaan noin 18 mm. A. garhi voisi olla Homo-suvun kantaisä, kuten lajin Homo habilis, jos sen yläleuka olisi muuttunut evoluution seurauksena nopeasti noin 200 000–300 000 vuodessa. Viimeaikaiset löydökset ovat sekoittaneet paljon teorioita ihmissukua edeltävistä lajeista. === Varhaisimmat kivityökalut === Lajin fossiilien läheltä on löytynyt Olduvain kulttuurin aikaisia kivityökaluja, ja ne on ajoitettu 2,5–2,6 miljoonaa vuotta vanhoiksi. Vuoden 1999 Science-lehden numero esittää niiden olevan vanhempia kuin lajin myöhempien ihmislajien esi- isän Homo habiliksen käyttämät. Antropologit ovat pitkään pitäneet työkalujen käyttöä vain suvun Homo ominaisuutena, mutta niitä ovat saattaneet käyttää muutkin samoihin aikoihin eläneet suvut. == Katso myös == * Homo habilis * Olduvain kulttuuri ==Lähteet== == Aiheesta muualla == *Science in Africa *Archaeologyinfo.com *Cas.bellarmine.edu * Berhane Asfaw, Tim White, Owen Lovejoy, Bruce Latimer, Scott Simpson, Gen Suwa: Australopithecus garhi: A New Species of Hominid From Ethiopia. Science 284, 1999, pp. 629–635. cas.bellarmine.edu Luokka:Isot ihmisapinat Luokka:Ihmisen evoluutio Luokka:Esihistorialliset nisäkkäät
Floyd Henry Allport

Floyd Henry Allport (22. elokuuta 1890 Wisconsin – 15. lokakuuta 1978 Los Altos, Kalifornia) oli yhdysvaltalainen sosiaali- ja poliittisen psykologian professori. Allport toimi vuosina 1924–1956 New Yorkin osavaltiossa sijaitsevan Syracusen yliopiston professorina, ja oli myös vierailevana professorina Kalifornian yliopistossa Berkeleyssä. Allport oli ensimmäisiä, jotka edellyttivät tieteellisten kriteereiden soveltamista sosiaalipsykologiaan. Allportin pääteos on Social Psychology, ISBN 0-384-00890-9 Allportin veli Gordon W. Allport oli tunnettu persoonallisuuspsykologi. ==Aiheesta muualla== *F. H. Allportin elämäntyöstä Luokka:Yhdysvaltalaiset psykologit Luokka:Vuonna 1890 syntyneet Luokka:Vuonna 1978 kuolleet
Chris Kaman

Christopher Zane "Chris" Kaman (s. 28. huhtikuuta 1982 Grand Rapids, Michigan) on yhdysvaltalaissyntyinen, nykyisin Saksaa edustava koripalloilija. Hän pelaa tällä hetkellä NBA-liigan Los Angeles Lakersissä. Hänen aiempia ammattilaisseurojaan ovat Los Angeles Clippers, New Orleans Hornets sekä Dallas Mavericks. Ennen ammattilaisuraansa Kaman pelasi Keski-Michiganin yliopiston joukkueessa vuosina 2000–2003. Hän oli vuoden 2003 NBA:n varaustilaisuuden kuudes varaus. == Maajoukkueura == Kaksoiskansalaisuuden omaava Kaman edustaa maajoukkuetasolla isoisovanhempiensa kotimaata Saksaa. Hän sai Saksan kansalaisuuden vuonna 2008, ja teki maajoukkuedebyyttinsä Pekingin olympialaisten karsintaturnauksessa. == Aiheesta muualla == * NBA:n tietosivu Luokka:Saksalaiset koripalloilijat Luokka:Vuonna 1982 syntyneet Luokka:Elävät henkilöt
Shawn Bradley

Shawn Paul Bradley (s. 22. maaliskuuta 1972 Landstuhl, Länsi-Saksa) on koripalloilija, jolla on Saksan ja Yhdysvaltain kansalaisuudet. Hän on 228cm pitkä ja painaa 125kg. Hän pelasi NBA:n Dallas Mavericksissa. Bradley lopetti koripallouransa kesäkuussa 2005 ja perusti kanafarmin Utahiin. == Lähteet == ==Aiheesta muualla== * Shawn Bradley nba.comissa Luokka:Saksalaiset koripalloilijat Luokka:Yhdysvaltalaiset koripalloilijat Luokka:Vuonna 1972 syntyneet Luokka:Elävät henkilöt
Gnuut

Gnuut eli gnuuantiloopit (Connochaetes) on kaksi lajia käsittävä lehmäantilooppien (Alcelaphinae) suku. Gnuulajit ovat eteläafrikkalainen valkohäntägnuu ja eteläisessä ja koillisessa Afrikassa elävä juovagnuu, joista jälkimmäinen jaetaan viiteen alalajiin. Gnuut ovat kookkaita, yli 1–1,5 m korkeita ja 2 m pitkiä, 250 kg painavia eläimiä. Ne elävät Afrikan savanneilla ja vaeltavat suurina laumoina ravinnon perässä. Gnuuantiloopit syövät mieluiten tuoretta lyhyttä heinää. Niitä saalistavat muun muassa leijonat ja jokien ylitysten aikana myös krokotiilit. == Lähteet == Luokka:Lehmäantiloopit
David Dacko

David Dacko (24. maaliskuuta 1930 – 20. marraskuuta 2003) oli Keski-Afrikan tasavallan ensimmäinen ja kolmas presidentti. Hän toimi virassa vuosina 1960–1966 ja uudelleen 1979–1981. == Elämäkerta == Dacko syntyi Bouchian kylässä lähellä Mbaikia. Hän opiskeli Mbaikissa ja Bambarissa, ja vuonna 1951 hänestä tuli opettaja Banguissa. Vuonna 1955 hänet valittiin Kouanga Collegen rehtoriksi. Dacko oli itsenäisyystaistelija Barthélemy Bogandan kannattaja. Vuosina 1957–1958 hän toimi Bogandan nimittämänä Keski-Afrikan tasavallan maatalous-, karja-, vesi- ja metsäministerinä. Vuonna 1958 hän toimi joidenkin kuukausien ajan sisäisten ja hallinnollisten suhteiden ministerinä. Kun Keski- Afrikan tasavalta vuonna 1960 itsenäistyi, Dacko nousi maan väliaikaiseksi presidentiksi. Ranska tuki Dackoa hänen poliittisessa taistelussaan Abel Goumbaa vastaan, ja 12. joulukuuta hänet julistettiin tasavallan ensimmäiseksi presidentiksi. Dacko valittiin uudelleen 5. tammikuuta 1964 vaaleilla, joissa hän oli ainoa ehdokas. Hänen presidenttiytensä kuitenkin katkaisi Jean-Bédel Bokassan uudenvuodenaaton 1965 ja uudenvuodenpäivän 1966 välisenä yönä toimeenpanema vallankaappaus. Dacko vangittiin, mutta hänet vapautettiin 16. heinäkuuta 1969 ja lopulta nimitettiin presidentti Bokassan henkilökohtaiseksi neuvonantajaksi vuonna 1976. Syyskuussa 1979 Dacko sai valtansa takaisin ranskalaisten laskuvarjosotilaiden avustuksella. Maaliskuussa 1981 hänet valittiin vaaleilla uudelle kaudelle. Dacko kuitenkin syrjäytettiin 1. syyskuuta 1981 verettömässä vallankaappauksessa, ja valtaan nousi André Kolingba. Dacko osallistui vielä vuoden 1993 presidentinvaaleihin saaden 20,1 % äänistä. Vuonna 2003 Dacko lähti Ranskaan saamaan hoitoa astmaansa, mutta hän joutui välilaskun aikana 7. marraskuuta Yaoundé pääsairaalaan Kamerunissa, jossa hän kuoli 20. marraskuuta. == Lähteet == Luokka:Keski-Afrikan tasavallan presidentit Luokka:Keski-Afrikan tasavallan pääministerit Luokka:Vuonna 1930 syntyneet Luokka:Vuonna 2003 kuolleet
Malik Mu’adh

Malik Mu’adh (kirjoitetaan myös Malek Maath; s. 10. elokuuta 1981) on saudiarabialainen jalkapalloilija, joka pelasi pitkään Saudi-Arabian pääsarjassa al-Ahlissa. Pelipaikaltaan hän oli hyökkääjä. Mu’adh oli uransa alussa hyökkäävä keskikenttäpelaaja, mutta siirryttyään al-Ahliin hän pelasi hyökkääjänä. Mu’adh on pelannut Saudi-Arabian jalkapallomaajoukkueessa viisi ottelua (tilanne toukokuu 2006). Hänet kuului maajoukkueeseen Saksan MM- kilpailuissa 2006 ja pääsi jokaisessa Saudi-Arabian kolmessa ottelussa vaihtopelaajana kentälle. == Lähteet == Luokka:Saudiarabialaiset jalkapalloilijat Luokka:Vuonna 1981 syntyneet Luokka:Elävät henkilöt
Abel Goumba

Abel Nguéndé Goumba (18. syyskuuta 1926 Grimari – 11. toukokuuta 2009 BanguiRépublique centrafricaine - Abel Goumba est mort, RFI) oli keskiafrikkalainen poliitikko. Goumbaa arvostettiin demokraattina ja ”Keski- Afrikan Mandelana”. Hän oli maan itsenäisyyden isän Barthélemy Bogandan toveri. Boganda nimitti hänet talousministeriksi ja hän oli väliaikainen presidentti vuonna 1959 Bogandan kuoltua, ennen David Dackon valtaannousua. Vuonna 1960 Dacko voitti Goumban poliittisessa taistelussa nousten maan presidentiksi. Goumba vangittiin ja ajettiin maanpakoon Ranskaan, josta hän palasi vuonna 1980. Hän lähti opiskelemaan lääketiedettä ja väitteli tohtoriksi 1968 Bordeaux’ssa ja myöhemmin julkisesta terveydenhuollosta 1971 Pariisissa. Goumba perusti Front patriotique pour le Progrès -puolueen ja vastusti sekä Jean-Bédel Bokassaa että Ange-Félix Patasséa. Hän osallistui viidesti maassa järjestettyihin presidentinvaaleihin, mutta sai aina alle kymmenen prosenttia äänistä. Hän toimi myös Banguin yliopiston rehtorina. 15\. marraskuuta 2003 jälkeisen vallankaappauksen jälkeen Goumba kuitenkin jätti ikuisen oppositiopoliitikon asemansa ja suostui kansallisen yhtenäisyyden hallituksen johtoon itsensä presidentiksi julistaneen kenraali François Bozizén alaisuudessa. Hänestä tuli Keski-Afrikan tasavallan pääministeri ja 12. joulukuuta 2003 maan varapresidentti. Hän osallistui 13. maaliskuuta 2005 pidettyihin presidentinvaaleihin, mutta sai äänistä vain 2,5 prosenttia. Pian vaalien jälkeen presidentti Bozizé erotti Goumban varapresidentin virasta, jonka hän myös lakkautti. ==Lähteet== * http://www.rfi.fr/actufr/articles/113/article_80955.asp * http://www.afrik.com/article16752.html ===Viitteet=== Luokka:Keski-Afrikan tasavallan pääministerit Luokka:Vuonna 1926 syntyneet Luokka:Vuonna 2009 kuolleet
Évoran yliopisto

Évoran yliopisto () on yliopisto Portugalin Évorassa. Se perustettiin vuonna 1559, ja oli jesuiittojen johtama oppilaitos. Jesuiittoihin kohdistuneen painostuksen seurauksen oppilaitoksen toiminta lakkasi 1759. Nykyinen yliopisto sai alkunsa Portugalin opetusministeri José Veiga Simãon allekirjoittamalla säädöksellä vuonna 1973 (Instituto Universitário de Évora) ja on vuodesta 1979 lähtien toiminut nykynimellään (Universidade de Évora). Yliopistolla on noin 5 100 alemman korkeakoulututkinnon opiskelijaa ja 2 200 maisteriksi opiskelevaa sekä 900 tohtoriopiskelijaa. Opetushenkilökunnan laajuus on 640, ja hallinnolliseen henkilökuntaan kuuluu 470 ihmistä. Verkkonäkyvyyttä korostavassa espanjalaisessa Webometrics-yliopistorankingissa yliopisto ylsi vuonna 2018 Portugalin yliopistoista 7. sijalle ja maailmanlistan sijalle 1138. == Lähteet == == Aiheesta muualla == Luokka:Portugalin yliopistot Luokka:Évora
Madeiran yliopisto

Madeiran yliopisto (, UMA) on yliopisto Funchalissa, Portugalin Madeiralla. Se perustettiin vuonna 1988. Yliopiston rehtorina toimii José Manuel Nunes Castanheira da Costa. == Lähteet == == Aiheesta muualla == * Viralliset sivut Luokka:Madeira Luokka:Portugalin yliopistot
Azorien yliopisto

Azorien yliopisto () on yliopisto Ponta Delgadassa, Portugalissa. Se on maan läntisin ja Azorien saarten ainoa yliopisto. Azorien yliopisto perustettiin 1976. Verkkonäkyvyyttä korostavassa espanjalainen Webometrics-yliopistoranking arvioi yliopiston vuonna 2018 Portugalin 14. parhaaksi yliopistoksi ja maailmanlistan sijalle 1813. Kuva:PontaDelgadaUni1.jpg|Rehtorinvirasto. Kuva:Sede do Departamento de Oceanografia e Pescas sigla DOP da Universidade dos Açores, Concelho da Horta, ilha do Faial, Açores, Portugal.JPG|Meritieteen laitos ja muuta. == Lähteet == == Aiheesta muualla == Luokka:Portugalin yliopistot Luokka:Azorit
Brenda Fricker

Brenda Fricker (s. 17. helmikuuta 1945 Dublin, Irlanti) on Oscar-palkittu irlantilainen näyttelijä. Fricker on näytellyt lähinnä brittiläisissä ja irlantilaisissa elokuvissa. Hänen ensimmäinen roolisuorituksensa oli pieni osa elokuvassa Elämän kahle (1964). Vuoden 1989 elokuvasta Minun elämäni Fricker sai parhaan naissivuosan Oscarin ja oli ehdolla Golden Globen saajaksi. == Filmografia == *Minun elämäni (My Left Foot, 1989) *Pelto (The Field, 1990) *Yksin kotona 2 – Eksynyt New Yorkissa (Home Alone 2: Lost in New York, 1992) *Apua, vaimoni on teurastaja (So I Married an Axe Murderer, 1993) *Enkelit (Angels in the Outfield, 1994) *On aika tappaa (A Time to Kill, 1996) *Moll Flanders (1996) *Veronica Guerin (2003) *Inside I’m Dancing (2004) == Aiheesta muualla == * * Luokka:Irlantilaiset näyttelijät Luokka:Oscar-palkinnon saajat Luokka:Golden Globe -palkinnon saajat Luokka:Vuonna 1945 syntyneet Luokka:Elävät henkilöt
Ponta Delgada

Ponta Delgada on kunta Portugalissa. Se sijaitsee São Miguelin saarella ja on Azorien suurin asutuskeskus. Kunnan pinta-ala on 231,9 km² ja väkiluku noin 68 000. Ponta Delgadan nykyinen pormestari on Berta Maria Cabral. Kaupungissa on toiminut vuodesta 1976 Azorien yliopisto. == Freguesiat == * Ajuda da Bretanha * Arrifes * Candelária * Capelas * Covoada * Fajã de Baixo * Fajã de Cima * Fenais da Luz * Feteiras * Ginetes * Livramento * Mosteiros * Pilar da Bretanha * Relva * Remédios * Santa Bárbara * Santa Clara * Santo António * São José * São Pedro * São Roque * São Sebastião * São Vicente Ferreira * Sete Cidades == Lähteet == == Aiheesta muualla == Luokka:Portugalin kaupungit Luokka:Azorit
Oulun läänin vaakuna

Oulun läänin vaakuna muodostui siten, että halkoisen kilven heraldisesti oikeanpuoleisessa kentässä oli Pohjanmaan historiallisen maakunnan vaakuna ja vasemmanpuoleisessa kentässä Kajaanin kaupungin vaakunan linna. Vaakunan heraldinen selitys kuuluu "halkoisen kilven oikeanpuoleisessa sinisessä kentässä kuusi juoksevaa hopeakärppää, joiden hännänpäät mustat, sijoitettuina 2:2:2. Vasemmanpuolisessa kentässä kultainen kaksitorninen linna, jonka ikkuna- ja oviaukot punaiset. Kilven päällä kreivikunnan kruunu." == Historiaa == Vuonna 1775 Pohjanmaan läänin pohjoisosista muodostettu Oulun lääni, jota usein kutsuttiin myös Oulun ja Kajaanin lääniksi, käytti ensimmäisissä sineteissään katkoista tunnusta, jonka yläkenttään oli kuvattuna kaksi linnantornia ja alakenttään Pohjanmaan maakuntavaakunan kuusi kärppää. Kyseistä sinettiä käytettiin myös pelkästään Kajaanin kihlakunnan tunnuksena. 1800-luvulta alkaen Oulun läänin tunnukseksi vakiintui Pohjanmaan maakuntavaakuna, vaikka lääni käsitti ainoastaan maakunnan pohjoisosat. Pohjanmaan eteläosat käsittänyt Vaasan lääni käytti vaakunanaan Vaasain kuningassuvun tunnusta. Suomen itsenäistyttyä valtioneuvosto laati vuonna 1919 päätöksen, jonka mukaan läänien sineteissä tuli käyttää läänin alueen kattaneiden maakuntien vaakunoita. Vaikka Oulun lääni käsitti vuoteen 1938 saakka myös Lapin historiallisen maakunnan alueet, käytettiin läänin tunnuksena yhä Pohjanmaan maakuntavaakunaa. Vuonna 1962 Suomen lääneille suunniteltiin kokonaan uudet, maakuntavaakunoista erilliset vaakunat. Heraldikko Ahti Hammarin laatimassa Oulun läänin vaakunassa kuvattiin sen varhaisimpiin sinetteihin perustuen Pohjanmaan kärpät ja Kajaanin linna. Historiallisista syistä eli Pohjanmaan vaakunasta johtaen vanhan Oulun läänin vaakunakilven päällä oli kreivikunnan kruunu, mutta vuonna 1997 tapahtuneen lääniuudistuksen yhteydessä läänien vaakunoiden kruunut päätettiin yhdenmukaistaa ja kaikkiin – Ahvenanmaan läänin vaakunaa lukuun ottamatta – määrättiin herttuakunnan kruunu. Vaakunan heraldinen selitys pysyi muutoin ennallaan. Vaakuna säilyi käytössä vuoteen 2009 saakka, jolloin Suomen läänit lakkautettiin. == Galleria == Tiedosto:Kajaanin kihlakunnan sinetti.jpg|Kajaanin kihlakunnan sinetti. Tiedosto:Oulun läänin sinetti 1860.jpg|Venäjänvallan aikainen Oulun läänin sinetti. Tiedosto:Oulun läänin vaakuna Presidentinlinna.jpg|Lars Johan Källströmin maalaama Oulun läänin vaakuna Presidentinlinnan Goottilaisessa salissa vuodelta 1844. Tiedosto:Улеаборгская губ из Винклера.jpg|Venäjänvallan aikainen Oulun läänin vaakuna vuodelta 1899. Tiedosto:Oulun läänin sinetti 1921.jpg|Paperinen Oulun läänin sinetti vuodelta 1921. ==Lähteet== * * === Viitteet === Luokka:Suomen läänien vaakunat Luokka:Oulun lääni
Martynas Andriuškevičius

Martynas Andriuškevičius (s. 12. maaliskuuta 1986 Kaunas, Liettuan SNT, Neuvostoliitto) on liettualainen koripalloilija.Martynas Andriuškevičius. FIBA World Championship. Viitattu 4.7.2016. Andriuškevičius on 218-senttinen ja painaa 113 kiloa. ==Lähteet== == Aiheesta muualla == * Martynas Andriuškevičius nba.com * Profiili acb.com Luokka:Liettualaiset koripalloilijat Luokka:Vuonna 1986 syntyneet Luokka:Elävät henkilöt
Kälviän vaakuna

Kälviän vaakunan on suunnitellut Gustaf von Numers. Se on saanut aiheensa vanhasta pitäjänsinetistä. Sinetin vaikeaselkoinen kuvio, joka mahdollisesti kuvaa rantamaisemaa, on vaakunassa yksinkertaistettu tulkitsemalla se kolmeksi osmankäämiksi. Vaakunan selitys on "sinisessä kentässä kolme hopeista, nousevaa osmankäämiä, emitähkät kultaa". Se muuttui epäviralliseksi kotiseutuvaakunaksi vuonna 2009 Kälviän liityttyä osaksi Kokkolan kaupunkia. == Lähteet == * kunnat.net Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Vaakuna
Algarven yliopisto

Algarven yliopisto () on Portugalin Farossa toimiva yliopisto. Se perustettiin 28. maaliskuuta 1979. Opiskelijoita yliopistossa on noin 10 000 ja henkilökuntaa 700.Universidade do Algarve: About UAlg (viitattu 16.8.2010) Yliopistolla on neljä kampusta: Penha, Gambelas, Saúde ja Portimão. Penha sijaitsee Faron keskustassa ja siellä sijaitsee ammattikorkeakoulun oppilaitoksia. Se on Faron entinen ammattikorkeakoulu, joka yhdistyi yliopistoon 1980-luvulla säilyttäen kuitenkin itsenäisyytensä ja omat ammatilliset opinto-ohjelmansa. Varsinaiset yliopiston tiedekunnat sijaitsevat Gambelasin kampuksella kuuden kilometrin päässä kaupungin keskustasta. Tiedekuntia on kolme: taloustieteellinen, humanistinen ja yhteiskuntatieteellinen sekä luonnontieteellinen. Saúdessa sijaitsee terveystieteellinen oppilaitos ja Portimãon kaupungissa kauempana Farosta matkailuun ja johtamiseen (management) keskittynyt oppilaitos. Algarven yliopiston nykyinen rehtori (reitor) on Adriano Lopes Gomes Pimpão. Yliopistossa on mahdollista suorittaa kandidaatin (licenciatura), maisterin (mestrado) ja tohtorin (doutoramento) tutkinnot. ==Lähteet== == Aiheesta muualla == *Yliopiston verkkosivusto Luokka:Portugalin yliopistot Luokka:Faro
Ylikiimingin vaakuna

Ylikiimingin kunnanvaakunan ovat suunnitelleet taiteilija Oskari Jauhiainen ja heraldikko Olof Eriksson, ja se on vahvistettu 3. toukokuuta 1957. Vaakunan selitys on 'sinisessä kentässä kolme kultaista pajurekeä alakkain', ja se on saanut aiheensa Rekikylästä ja siellä toimineista rekien tekijöistä. Vaakuna muuttui epäviralliseksi kotiseutuvaakunaksi 2009 Ylikiimingin liityttyä Oulun kaupunkiin. ==Lähteet== * Kunnat.net – Suomen kuntavaakunat Luokka:Oulun historia Ylikiiminki Vaakuna
Nikoloz Tškheidze

Nik’oloz Tškheidze (, , 1864 Kutaisin läänin Putin kylä – 7. kesäkuuta 1926 Leuville-sur-Orge, Ranska) oli georgialainen menševikkipoliitikko, joka toi marxismin Georgiaan 1890-luvulla. Hänellä oli huomattava rooli Venäjän vuoden 1917 helmikuun vallankumouksessa ja itsenäisen Georgian perustamisessa. Tškheidze syntyi aristokraattisen perheeseen Venäjän keisarikuntaan kuuluneessa Georgiassa. Yhdessä veljensä Kalenike Tškheidzen kanssa Nikolos oli perustamassa Georgian sosiaalidemokraattista liittoa. Vuosina 1907–1917 Tškheidze oli menševikkien ryhmän johtaja Venäjän valtakunnanduumassa. Helmikuun vallankumouksen jälkeen hän toimi Petrogradin neuvoston ja yleisvenäläisen toimeenpanevan keskuskomitean puheenjohtajana. Tškheidze kannatti Venäjän väliaikaista hallitusta ja vastusti bolševikkien vaikutusvallan lisääntymistä. Lokakuun vallankumouksen aikana, kun bolševikit ottivat vallan Venäjällä, Tškheidze oli lomalla Georgiassa. Hän jäi Georgiaan, jossa hänestä tuli Transkaukasian demokraattisen federatiivisen tasavallan johtaja vuonna 1918. Toukokuussa 1918 Tškheidzestä tuli itsenäisen Georgian demokraattisen tasavallan puhemies. Versailles’n rauhankonferensissa vuonna 1919 hän etsi ententen tukea itsenäiselle Georgialle. Tškheidze oli mukana laatimassa uuden tasavallan ensimmäistä perustuslakia vuonna 1921. Puna- armeijan vallattua Georgian saman vuoden maaliskuussa hän siirtyi maanpakoon Ranskaan Konstantinopolin kautta .. 13\. kesäkuuta 1926 Tškheidze teki itsemurhan Georgian demokraattisen tasavallan pakolaishallituksen virka- asunnossa Leuville-sur-Orgessa Ranskassa. Hänet on haudattu Père Lachaisen hautausmaalle Pariisiin... ==Lähteet== == Aiheesta muualla == Luokka:Georgialaiset poliitikot Luokka:Menševikit Luokka:Itsemurhan tehneet Luokka:Vuonna 1864 syntyneet Luokka:Vuonna 1926 kuolleet
Ylikiimingin Nuijamiehet

Ylikiimingin Nuijamiehet r.y. (YNM) on ylikiiminkiläinen urheilun yleisseura. Seura on perustettu ensimmäisen kerran 1922, ja uudelleen sotien jälkeen vuonna 1945. Alusta alkaen lajeina ovat olleet perinteikkäät lajit kuten hiihto, yleisurheilu, pesäpallo ja lentopallo, sittemmin myös suunnistus, jääkiekko sekä pöytätennis. Lajikirjo on kaventunut käsittämään suunnistuksen, hiihdon, yleisurheilun ja pöytätenniksen. Urheilutoiminnan lisäksi Nuijamiehet hoitavat talkootyönä ylikiiminkiläisen tanssipaikan, Nuijamiesten lavan toimintaa. Seura järjestää tilaisuuksia myös kirkonkylällä sijaitsevassa Vesaisenlinnassa. ==Kilpailuhistoria== 1970-luvulla seura voitti nuorten juoksijoiden sarjassa joukkueena suomenmestaruuden. Seura on päässyt SM- mitaleille kaikkiaan yli viisikymmentä kertaa, ja on saavuttanut useita suomenmestaruuksia myös pääsarjoissa. Kotimaisissa suunnistuskilpailuissa Nuijamiesten suunnistajat ovat sijoittuneet kärkisijoille. ===Maajoukkue- edustus=== Kolme Nuijamiesten urheilijaa on ollut Suomen maajoukkue- edustajina: * Keijo Parkkinen suunnistuksessa (MM-hopeaa ja -pronssia). * Sirpa Riikola (o.s. Ryhänen) hiihdon olympiaedustajana Albertvillessä. * Janne Ukonmaanaho yleisurheilussa 3000 metrin estejuoksussa. == Lähteet == ==Aiheesta muualla== * Ylikiimingin Nuijamiehet r.y. Luokka:Oululaiset urheiluseurat Nuijamiehet
CorelDRAW

CorelDRAW on Corelin kehittämän vektorigrafiikkaohjelman ja graafisen ohjelmistopaketin nimi. Ohjelman ensimmäinen versio julkaistiin vuonna 1989 . Sen viimeisin versio on CorelDRAW Graphics Suite 2019. Ohjelmistopaketin sisältö vaihtelee jonkin verran versiosta toiseen, mutta yleensä mukana on ainakin vektorigrafiikkaohjelma CorelDRAW ja kuvankäsittelyohjelma Corel PhotoPaint sekä valikoima fontteja ja kuvia. CorelDRAW'n huomattavin kilpailija on Adoben Adobe Illustrator. CorelDRAW Graphic Suite -ohjelmistokokonaisuuteen kuuluu lisäksi Corel Photopaint, Corel Capture ja Bitstream Font Navigator -fontinhallintaohjelma, jonka neljäs versio tukee OpenType-fontteja. Versiosta 9 lähtien CorelDRAW on ollut suosittu ohjelma myös kirjapainoalalla varsinkin Windows-käyttöjärjestelmällisissä PC-koneissa. == Lähteet == Luokka:Corelin ohjelmistot Luokka:Kuvankäsittelyohjelmat Luokka:Windows-ohjelmat
Ivan Franko

Ivan Jakovytš Franko, salanimiä: Džedžalyk, Žyvyi, Kremin, Myron jne., (, 27. elokuuta (J: 15. elokuuta) 1856 Nahujevytši, Galitsia – 28. toukokuuta (J: 15. toukokuuta) 1916 Lemberg) oli ukrainalainen runoilija, kirjailija, yhteiskunta- ja kirjallisuuskriitikko, toimittaja, taloustieteilijä ja poliittinen aktivisti. Hän oli vallankumouksellinen demokraatti, joka perusti Ukrainan sosialistisen liikkeen. Oman tuotantonsa lisäksi hän käänsi muun muassa William Shakespearea, Dantea, Victor Hugoa ja Johann Wolfgang von Goethea. Taras Ševtšenkon ohella hänellä on ollut valtava vaikutus Ukrainan moderniin kirjallisuuteen ja poliittiseen ajatteluun. Frankon isä oli seppä. Franko opiskeli Lvivin yliopistossa, joka on nimetty hänen mukaansa,Lviv National University named after Ivan Franko, viitattu 21.3.2021 ja Wienin yliopistossa. Hän aloitti kirjoittajana vuonna 1874 lviviläisissä ylioppilaslehdissä. Hän oli marxilainen vallankumouksen julistaja, ja hän vastusti puolalaisaateliston harjoittamaa sortoa. Ajaessaan kansallista yhdistymistä hän joutui poliittisen vainon kohteeksi. Hän kirjoitti ukrainaksi ja puolaksi. Frankon poikia olivat kirjailija Petro Franko ja kielitieteilijä Taras Franko. ==Kunnianosoituksia== *Ivano-Frankivsk on nimetty Ivan Frankon mukaan. *Lvivin yliopisto kunnioittaa Ivan Frankoa, yliopiston koko nimi on Lvivski natsionalnyi universitet imeni Ivana Franka, suomeksi Lvivin kansallinen yliopisto Ivan Frankon mukaan. ==Suomennetut teokset== * Satuja lapsille (Skazki dlja detej), suom. Matti Vesvalo, Petroskoi : Karjalais- suomalaisen SNT:n valtion kustannusliike 1954 * Pieni Miron: kertomuksia (Malen'kij Miron), suom. Vappu Lindberg ja Mirja Letonmäki, Karjalan ASNT:n valtion kustannusliike 1958 == Lähteet == ==Aiheesta muualla== Luokka:Ukrainalaiset runoilijat Luokka:Ukrainalaiset kirjailijat Luokka:Ukrainalaiset poliitikot Luokka:Vuonna 1856 syntyneet Luokka:Vuonna 1916 kuolleet
Jared Borgetti

Jared Francisco Borgetti Echeverría (s. 14. elokuuta 1973 Culiacan, Sinaloa) on meksikolainen jalkapalloilija. Hän oli pelipaikaltaan hyökkääjä. Borgetti aloitti menestyksekkään uransa meksikolaisessa CF Atlas -joukkueessa. Uransa menestyksekkäimmät kaudet hän pelasi Santos Lagunassa, jossa hänet palkittiin kolmesti kultaisella kengällä tehdessään eniten maaleja kauden aikana. Santosin kanssa hän voitti kahdesti Primera División de Méxicon mestaruuden. Kesällä 2005 Borgetti kirjoitti sopimuksen Englannin Valioliigassa olevan Bolton Wanderers FC:in kanssa. Täten hänestä tuli ensimmäinen englantilaisessa seurassa pelannut meksikolainen. Siirtosummaksi tuli 900 000 puntaa. Kauden 2005-2006 jälkeen sopimus Boltonin kanssa purettiin ja Borgetti siirtyi saudiarabialaiseen Al-Ittihadiin. MM-kisojen 2006 karsintasarjan päätyttyä Borgetista tuli Meksikon maajoukkueen kaikkien aikojen eniten maaottelumaaleja tehnyt pelaaja: hänen ennätyksensä oli tuolloin 37 maalia 60 ottelussa. Joulukuussa 2006 Borgetti jätti kuitenkin tämän seuran sopimuksessaan olleen kohdan mukaan, jonka mahdollisti lähdön milloin vain, jos hänen perheensä ei pystyisi mukautumaan saudiarabialaiseen kulttuuriin. Kaudella 2007 Borgetti palasi kotimaahansa ja pelasi yhden kauden sopimuksella Cruz Azulin riveissä. Kaudella 2008 hän siirtyi edustamaan CF Monterreyta. Borgetti on edustanut Meksikoa vuosien 2001 ja 2004 Copa Américassa, vuoden 2002 ja vuoden 2006 MM- kisoissa sekä vuoden 2005 Maanosaliittojen Cupissa. Hän pelasi kaikkiaan 89 maaottelua ja teki niissä 46 maalia. Hänen maaliennätyksensä rikkoi 2010-luvun lopulla Javier Hernández. == Lähteet == Luokka:Meksikolaiset jalkapalloilijat Luokka:Vuonna 1973 syntyneet Luokka:Elävät henkilöt
Katja Kiuru

Katja Kaarina Kiuru-Miller (s. 21. elokuuta 1965 Helsinki) on suomalainen näyttelijä. == Ura == Kiuru on valmistunut Teatterikorkeakoulusta, jossa hän oli Jouko Turkan oppilaana. Vuonna 1988 heti valmistumisensa jälkeen Kiuru sai kiinnityksen Tampereen Työväen Teatteriin, jossa hän näytteli vuoteen 1990 saakka. Kiuru lähti opiskelemaan näyttelemistä Lontooseen, minkä lisäksi hän kierteli muun muassa työpajoissa Baltiassa ja Keski-Euroopassa, Venäjällä, Intiassa ja Kuubassa. Hän opiskeli sahaja-joogaa, klovneriaa sekä intuitio- ja rituaaliteatteria. Kiuru on tehnyt myös toisen työuran psykoterapeuttina. Kiurulla on vuonna 1996 syntynyt poika. Vuonna 2017 Kiuru julkaisi kirjan Palasina ja kokonaisena: Ihminen näyttämöllä. Kiuru oli Asukkaiden Helsinki -listan ehdokkaana vuoden 2021 kuntavaaleissa. == Filmografia == === Elokuvat === Vuosi Elokuva / TV-elokuva Rooli 1984 Palava enkeli 1986 Huomenna Irene 1988 Petos Emmi Emilia Mattila 1989 Insiders Ringa Bergholm 1992 Mestari reportteri Leena Mela 1993 Routasydän Inari Vanhanen 2004 Joensuun Elli Vuokko Jousimäki 2009 United We Stand 2011 Vares – Sukkanauhakäärme Inga === Televisiosarjat === Vuosi Sarja Rooli 1977 Teollisuustyöntekijä Virtanen Ulla Mehto 1978 Oman onnensa seppä tytär Vanhainkotirakkautta Kaisa Ruskola 1987 Tabu 1989 Terveysasema 1990 Lottovoittajien maa Aino 1991 Pakanamaan kartta Riston värvääjä Isänmaan kaikuja Irene 1990–1991 Ruusun aika Meri Brandt 1995 Kotikatu voimistelunopettaja 1997 Ihmeidentekijät Hannis Koivu 1998 Kotikatu toimittaja 2000 Kirjava silta Rita Juntunen 2001 Kotikatu nainen huumeluolassa 2009 Puolustuksen puheenvuoro Sonja Rissanen 2010 Helppo elämä Anja Hakkarainen Naisia kaupungilla Krista 2016 Sorjonen sosiaalityöntekijä 2019 Syke Jaana == Lähteet == * http://www.imdb.com/name/nm0457855/ * http://www.nayttelijaliitto.fi/nayttelijahaku/profiili/?E*num=28345 * http://www.helsinginfreet.net/yhteystiedot/default.asp?sex=1&pvm1;=&pvm2;=&alasivu;=22 === Viitteet === == Aiheesta muualla == * * Luokka:Suomalaiset näyttelijät Luokka:Vuonna 1965 syntyneet Luokka:Elävät henkilöt
Varuboden-areena

Varuboden-areena on Kirkkonummella sijaitseva jääkiekko- ja monitoimihalli, joka toimii Kirkkonummen Salamoiden kotiareenana sekä Kirkkonummen taitoluisteluklubin harjoitushallina. Hallin omistaa Kirkkonummen Monitoimihalli Oy, jonka suurimmat omistajat ovat Community Centre Service Oy ja Kirkkonummen kunta. Halli avattiin 6. syyskuuta 2002 ja yhtenä hallin perustajista oli jääkiekkoilija Teemu Selänne, jonka nimikkoparkkipaikka sijaitsee hallin pihassa. Hallin kapasiteetti on noin 1 000 paikkaa. Halli on toiminut myös rullakiekon SM-sarjassa pelanneen ja Suomen mestaruudenkin voittaneen Kirkkonummen Thunderin kotihallina. Hallissa toimii myös sport cafe. Hallin yläkerrassa sijaitsee keilahalli. Varuboden-Areenan osoite on Vanha Rantatie 8, 02400 Kirkkonummi. == Aiheesta muualla == * Varuboden- areena.com Luokka:Kirkkonummen urheilu Luokka:Suomen jäähallit Luokka:Kirkkonummen rakennukset ja rakennelmat
Vahid Hashemian

Vahid Hashemian (, s. 21. heinäkuuta 1976 Teheran) on iranilainen jalkapalloilija, joka pelasi kärkipelaajana. Saksassa pelatessaan hän sai lempinimen Hubschrauber, ’helikopteri’. Hashemian aloitti ammattilaisuransa Pas Tehranin joukkueessa, josta siirtyi kaudeksi 1999–2000 Saksaan ja Hamburger SV:hen. Hän pelasi vain 12 ottelussa ennen siirtymistään VfL Bochumiin, jossa hän teki varsinaisen läpimurtonsa. Hashemian teki kolmella kaudella kaikkiaan 34 maalia 87 ottelussa. Kaudeksi 2004–2005 hän siirtyi 2 miljoonan euron siirtosummalla Bayern Müncheniin, josta hän yhden kauden jälkeen siirtyi Hannover 96:een. Kaudella 2005–2006 hän pelasi 29 ottelua, joissa teki neljä maalia. Iranin maajoukkueessa Vahid Hashemian on ollut joukkueen avainpelaajia: hän on 26 maaottelussa tehnyt 11 maalia (tilanne 11. kesäkuuta 2006). Hän kuului Iranin joukkueeseen vuoden 2006 MM-kisoissa ja pelasi Iranin kaikissa kolmessa ottelussa avauskokoonpanossa. == Lähteet == == Aiheesta muualla == * Hashemianin kotisivut Luokka:Iranilaiset jalkapalloilijat Luokka:Vuonna 1976 syntyneet Luokka:Elävät henkilöt
Kellotapuli

thumb|250px|Hollolan kirkon uusklassinen kellotapuli vuodelta 1831 Kellotapuli on kirkon läheisyydessä sijaitseva hirsirakenteinenTietojätti, 2. painos, Gummerus 1993 torni, jossa pidetään kirkonkelloja. Se saattaa olla korkea rakennelma, pylväsmäinen tai matalahko torni, mutta sillä kuitenkin on enemmän korkeutta kuin leveyttä. Useimmat suomalaiset kellotapulit ovat 1700-luvulta. Kirkon yhteydessä olevaa (esimerkiksi sen päädystä tai keskeltä kohoavaa) kellojen säilyttämiseen tarkoitettua tornia kutsutaan kellotorniksi. == Katso myös == *Kampaniili == Lähteet == == Aiheesta muualla == Luokka:Kirkkoarkkitehtuuri
John Joubert (sarjamurhaaja)

John J. Joubert (2. heinäkuuta 1963 – 17. heinäkuuta 1996) oli yhdysvaltalainen sarjamurhaaja, joka tuomittiin kahdesta murhasta kuolemaan Nebraskassa ja lisäksi yhdestä murhasta elinkautiseen vankeuteen Mainessa. Hänet teloitettiin Nebraskassa vuonna 1996. Joubertin vanhemmat erosivat, kun hän oli kuusivuotias. Siitä lähtien hän asui äitinsä kanssa Lawrencen kaupungissa Massachusettsissa. Vuonna 1974 he muuttivat Portlandiin, Maineen. 22\. elokuuta 1982 Joubert surmasi 11-vuotiaan Richard Stetsonin Mainessa. Stetsonin vanhemmat tekivät ilmoituksen poliisille, kun hän ei ollut palannut kotiin yöksi. Murhasta epäiltynä pidätettiin väärä henkilö, joka kuitenkin vapautettiin puolentoista vuoden kuluttua. Joubertin toinen uhri oli 13-vuotias Danny Joe Eberle, joka katosi 18. syyskuuta 1983 oltuaan jakamassa Omaha World-Herald -lehteä lähellä Omahaa Nebraskassa. Eberlen ruumis löydettiin kolmen päivän kuluttua. 2. joulukuuta Joubert surmasi viimeisen uhrinsa, Christopher Waldenin, Nebraskassa. Lopulta silminnäkijähavainnot johtivat Joubertin kiinnijäämiseen. Joubert tunnusti murhat oikeudessa. Hänellä oli psykiatrisia ongelmia, mutta hänen ei todettu olleen tekohetkellä psykoosissa. Hänet tuomittiin Eberlen ja Waldenin murhista kuolemaan, ja hänet oli myös tuomittu vuonna 1990 elinkautiseen Stetsonin murhasta Mainen osavaltiossa. Joubert teloitettiin 17. heinäkuuta 1996 sähkötuolilla. ==Aiheesta muualla== *Crime Library: John Joubert Luokka:Murhasta teloitetut Luokka:Yhdysvaltalaiset sarjamurhaajat Luokka:Yhdysvaltalaiset teloitetut Luokka:Vuonna 1963 syntyneet Luokka:Vuonna 1996 kuolleet